Козлов Владимир Кириллович

Козлов  Владимир Кириллович (10 октябрь 1939 йыл) — СССР һәм Рәсәй педиатры, Рәсәй медицина фәндәре академияһы ағза-корреспонденты (1999), Рәсәй  Фәндәр академияһы ағза-корреспонденты (2014).

 Биографияһы 
1939 йылдың  10 октябрендә Приморье крайының Уссурийск ҡалаһында  тыуған.

1964 йылда Хабаровск дәүләт медицина институтының  педиатрия факультетын тамамлай, унан һуң  табип-педиатр (1964—1966), Чита өлкәһенең Чернов район дауаханаһында  балалар бүлеге мөдире  (1966—1968), Хабаровск ҡалаһында   Истомина исемендәге дауаханала балалар  бүлексәһе мөдире (1968—1969) булып эшләй.

1975 йылда  «Клинико-функциональные параллели при хронической пневмонии у детей» темаһына кандидатлыҡ диссертацияһын яҡлай.

1981 йылдан 2016 йылға тиклем Хабаровск дәүләт медицина  институтының  госпиталь педиатрия кафедраһы етәксеһе, һуңынан Алыҫ Көнсығыш  дәүләт медицина университетында балалар ауырыуҙары кафедраһы  етәксеһе, әлеге ваҡытта —  Алыҫ Көнсығыш  дәүләт медицина университетының  педиатрия, неонатология һәм  балалар инфекцияһы кафедраһы профессоры.

1975 йылда «Клинико-иммунологические особенности острых пневмоний у детей в условиях Хабаровского края» темаһына докторлылыҡ диссертацияһын яҡлай.

1987 йылда  профессор дәрәжәһе бирелә.

1989 йылдан 1999 йылға тиклем Рәсәй медицина фәндәре академияһы Себер бүлегенең  Әсәлек һәм балалыҡты һаҡлау институтында директор булып эшләй. 1999 йылда  Әсәлек һәм балалыҡты һаҡлау буйынса  ғилми-тикшеренеү институтында директор.

1999 йылда Рәсәй медицина фәндәре академияһының  ағза-корреспонденты булып һайлана.

2014 йылда  Рәсәй фәндәр академияһының ағза-корреспонденты.

2015 йылдың июленән  алып 2019 йылдың мартына  тиклем һулыш физиологияһы һәм патологияһының  Алыҫ Көнсығыш ғилми-тикшеренеү үҙәге Хабаровск  филиалында  ғилми етәксе.

2019 йылдың апреленән — һулыш физиологияһы һәм патологияһының Алыҫ Көнсығыш ғилми үҙәге Хабаровск филиалында  — әсәлек һәм балалыҡты һаҡлау буйынса  ғилми-тикшеренеү институтында төп ғилми хеҙмәткәр.

 Фәнни эшмәкәрлеге 
Алыҫ Көнсығыш төбәге шарттарында ауырлы ҡатын-ҡыҙҙарға, балаларға һәм үҫмерҙәргә  махсус ярҙамды ойоштороу өлкәһендә әүҙем  эш алып бара; балалар араһында киң таралған ауырыуҙарҙы диагностикалау, дауалау һәм профилактика ысулын эшләй, Амур алды экологияһы шарттарында ерле һәм ситтән килгән ҡатын-ҡыҙҙарҙың һәм балаларҙың һаулығы  торошонда донозология тайпылыштары концепцияһын билдәләй.

Алыҫ Көнсығыш төбәгенең экология факторҙарын киҫкен һәм хроник пневмония клиник ағышына йоғонтоһо закондарын өйрәнеүҙе һәм ерле һәм ситтән килгән балалар халҡының  бронхоупкә патологияларын профилактикалау һәм дауалау буйынса сараларҙың ғилми  нигеҙләүен алып бара.

680-дән ашыу баҫма эш авторы, шуларҙың 246-һы рецензиялана торған журналдарҙа, улар медицинаның  төрлө бүлектәренә  арналған, 20 монография авторҙашы, 9 патенты бар.

«Бюллетень физиологии и патологии дыхания», «Дальневосточный медицинский журнал», «Российский вестник перинатологии и педиатрии» журналдарының мөхәрририәт советы ағзаһы

Уның етәкселегендә  35 кандидатлыҡ һәм 13 докторлыҡ диссертациялары яҡлана.

 Наградалары 

 Рәсәй Федерацияһының атҡаҙанған фән эшмәкәре (1994)
 Алыҫ Көнсығыш дәүләт медицина университетының  почётлы профессоры (2018)
 «Хеҙмәт ветераны» миҙалы (1999)
 Рәсәй медицина фәндәре академияһы  Себер бүлексәһенең иҫтәлекле миҙалы
 Рәсәй медицина фәндәре академияһының Себер бүлексәһе  Почёт грамоталары (2000, 2006, 2009)
 Хабаровск крайы губернаторының Почёт грамоталары (2000, 2004, 2006)

 Иҫкәрмәләр 

 Һылтанмалар 


 Козлов Владимир Кириллович (к 75-летию со дня рождения) (неопра.).   cyberleninka.ba.  10 ноябрь датаһы 2019 мөрәжәғәте.

Категория:Википедия:Статьи с переопределением значения из Викиданных
Категория:Рәсәй Федерацияһының атҡаҙанған фән эшмәкәрҙәре
Категория:Медицина фәндәре докторҙары
Категория:Алфавит буйынса шәхестәр
Категория:Википедия:Замандаштар биографияһы
Категория:1939 йылда тыуғандар
Категория:10 октябрҙә тыуғандар
Категория:Рәсәй юғары уҡыу йорттарын тамамлаусылар
Категория:Рәсәй табиптары
Категория:Алыҫ Көнсығыш дәүләт университетын тамамлаусылар